14 ingcebo yomuntu yasemhlabeni ingase ingabi imali kuphela. ingahlanganisa noma yiziphi izinto usolomoni aloba ngazo ezibonakala ziyimpumelelo emehlweni abantu—isikhundla, udumo noma amandla. ujesu waveza iphuzu elifana nalelo elashiwo usolomoni encwadini yomshumayeli—ingcebo yezwe iyadlula. njengoba kungenzeka ukuthi ukubonile lokhu ezweni elikuzungezile, ingcebo enjalo iyashabalala futhi ingakulahlekela kalula. uprofesa f. dale bruner usho lokhu mayelana nengcebo: “kuyaziwa ukuthi udumo luyinto edlulayo. umuntu obeyiqhawe ngomgqibelo odlule usuke esephuphile ngozayo. umuntu ophumelelayo ngokwezimali kulo nyaka ucwila esikweletwini ngonyaka ozayo. . . . [ujesu] uyabathanda abantu. ubanxusa ukuba bangazibangeli ukudumazeka okungenakugwenywa okubangelwa udumo oluphela ngokushesha. luyashabalala. ujesu akafuni ukuba abafundi [bakhe] badumazeke. ‘nsuku zonke leli zwe limvukela esiswini umuntu ebelimdumisa.’” nakuba abantu abaningi bengavumelana nala mazwi, kodwa bangaki abavumela iqiniso elikuwo lishintshe indlela abaphila ngayo? kuthiwani ngawe? UBusi wayeyixoxo elincane eliluhlaza elalihlala nomndeni walo eduze komfula ogwincizayo ezintabeni zoKhahlamba. UBusi wayeyixoxo elithokozile, kodwa iyodwa into eyayimenza aphatheke kabi. Wayebukeka ehlukile kubafowabo, odadewabo, kanye nawo wonke amanye amaxoxo. Ubuso bakhe babufana nobamanye. Umzimba wakhe wawufana neminye. Kodwa omunye wemilenze kaBusi engemuva wawumude kakhulu kuneminye futhi uwugqinsi. Ngesinye isikhathi amanye amaxoxo amancane ayemgcona ngomlenze wakhe ongajwayelekile, kanti lokhu uBusi kwakumzwisa ubuhlungu obedlulele.